יוסף שאול נתנזון

רבי יוסף שאול הלוי נתנזון (ה'תק"ע, 1810 – ליל כ"ז באדר א' ה'תרל"ה, 3 במרץ 1875) היה רבה של למברג, מן הבולטים בקרב המשיבים בעולם היהודי בזמנו. מחבר שו"ת שואל ומשיב.

==ביוגרפיה==
נולד בברז'אן שבגליציה, בן בכור לרבי אריה לייביש נתנזון מחבר הספר "בית אל". אמו הייתה בתם של הרב דב בעריש הלפרין ומרים בתו של רבי מרדכי זאב אורנשטיין רבה של למברג (היא לבוב). בשנת ה'תקפ"ה נישא לבת דוד-אמו, הרב יצחק אהרן הלוי איטינגא, חתנו של רבי מרדכי זאב. לאחר נישואיו התגורר בלמברג ולמד עם גיסו רבי מרדכי זאב איטינגא.

בשנת ה'תרי"ז (1857) התמנה כרבהּ של למברג, ובמהרה נודע כאחד מגדולי ההלכה שבדורו, עקב ידיעותיו הרחבות בתלמוד וספרי הפוסקים. כרב עסק גם במעשי צדקה וחסד, וייסד בית תבשיל בעירו, שבו נהג לאכול מדי פעם עם העניים. הוא לא לקח משכורת מהקהילה עבור משרת הרב, מאחר שהיה לו הון פרטי משלו ממנו התפרנס.

בשנת תרי"ח בחן מכונה להכנת מצות מכונה ונתן לה הכשר. בעקבות זאת פרסמו כנגדו כתבי פלסתר בטענה שהוא גרם לציבור לאכול חמץ בחג הפסח.

בשנת תרי"ג עסק בפרשיית תקיפות מיניות שביצע מלמד בשנים מתלמידיו הקטנים. תשובתו שדרשה בתוקף להעבירו מתפקידו למרות העדר שני עדים כשרים על המקרים, נחשבת מאבני היסוד של העיסוק ההלכתי בנושא קבלת עדות על תקיפות מיניות מצעירים ומנשים.<ref></ref>

הרב נתנזון כתב חיבורים רבים, חלקם עם גיסו, הרב מרדכי זאב הלוי איטינגא, שיחסיהם עלו על שרטון בפולמוס מצות מכונה. ספרם "מפרשי הים" על ספר "ים התלמוד" קיבל הסכמות מהרב מרדכי בנט ומהרב משה סופר (החת"ם סופר). סדרת תשובותיו בשם "שואל ומשיב", המורכבת משישה כרכים עבי כרס, נודעת כחיבור בעל סמכות הלכתית חשובה. באחת מתשובותיו התיר להשתמש בשעון שמדליק נר באופן אוטומטי בשבת ותשובה זאת מהווה בסיס לשימוש בשעון שבת. כמו כן התיר הדלקת אש ביום טוב על ידי גפרור, משום שאינה כיצירת אש חדשה מעצים ואבנים<ref>שואל ומשיב מהדורא שתיתאה סימן סב</ref>.

חיבר ספרים גם על התנ"ך, השולחן ערוך והמשנה. כתב כשלוש מאות הסכמות לספרים שונים בדורו.

אף על פי שלא השתייך לתנועת החסידות, היה ביחסים טובים עם ראשי החסידות ואף נתן הסכמה לספרים חסידיים, כמו "שער היחוד והאמונה" של רבי אהרן מסטרשלה.

הרב נתנזון נפטר בליל יום חמישי כ"ז באדר א' ה'תרל"ה, 3 במרץ 1875, ולא השאיר אחריו צאצאים.

== מספריו ==
*שואל ומשיב - שו"ת בשישה חלקים, [http://kehuna.org/wp-content/uploads/2013/02/Shoel-Umeishiv-with-hakdamah.pdf הקדמה לשו"ת שואל ומשיב], [http://hebrewbooks.org/1422 כרך א'] (בחוסר הקדמת המחבר), [http://hebrewbooks.org/1423 כרך ב'], [http://hebrewbooks.org/1424 כרך ג'], [http://hebrewbooks.org/1425 כרך ד'], [http://hebrewbooks.org/1426 כרך ה'], [http://hebrewbooks.org/1427 כרך ו'] (כרך ז' - ליקוט שנערך על ידי מכון הררי קדם).
*מגן גיבורים - על שולחן ערוך אורח חיים, עם גיסו רבי מרדכי זאב איטינגא.
*נר מערבי - ציונים והערות על התלמוד הירושלמי. נדפס ברוב המהדורות על הדף. חובר עם גיסו הרב מרדכי זאב איטינגא.
*שי למורה - הערות על שולחן ערוך אבן העזר, מודפס בצידי הדף בשולחן ערוך
*תורת משה - להגנת הרמ"א מהשגות רבי חיים בן בצלאל אחי המהר"ל על ספרו תורת חטאת
*[http://hebrewbooks.org/pdfpager.aspx?req=14284&st=&pgnum=444 בית שאול] - חידושים למשנה
* 
*
*
*
* - ספר המגן על שימוש במצות מכונה
*
*
*עדות ביוסף [https://hebrewbooks.org/40459 חלק א] [https://hebrewbooks.org/40460 חלק ב] באתר HebrewBooks
*
הגהות ממנו נדפסו לספרים רבים, כפתור ופרח, סדר הדורות

*דברי שאול - דרשות

== קישורים חיצוניים ==
* 
* [http://www.hebrewbooks.org/pdfpager.aspx?req=12803&st=&pgnum=18&hilite= לדמותו של מאור הגולה ר' יוסף שאול הלוי נאטאנזאהן], אור המזרח, ניסן ה'תשכ"ד, עמודים 18–30
* 
* [http://www.jewishvirtuallibrary.org/jsource/judaica/ejud_0002_0015_0_14591.html NATHANSON, JOSEPH SAUL]
* 

== הערות שוליים ==

קטגוריה:רבנים אורתודוקסים
קטגוריה:רבנים גליציאנים
קטגוריה:פרשני התלמוד הירושלמי
קטגוריה:מחברי ספרי שו"ת
קטגוריה:פרשני הגדה של פסח
קטגוריה:לבוב: רבנים
קטגוריה:משפחת אורנשטיין (לבוב)
קטגוריה:פרשני השולחן ערוך
קטגוריה:מגיהי ספר סדר הדורות
קטגוריה:אוקראינים שנולדו ב-1808
קטגוריה:נפטרים ב-1875
קטגוריה:אישים הקבורים בבית הקברות היהודי הישן בלבוב